**7. RAZRED – NAVODILA ZA ZGODOVINO IN GEOGRAFIJO ZA 3. TEDEN**

Dragi sedmičeki, v izrednih razmerah vas vse izredno lepo pozdravljam. Navijam za vas in za vse Vaše. Želim, da se vam v tem ne-dobrem času dogodi tudi kaj dobrega in lepega. Nekaj malega boste postorili tudi ta teden za nadaljevanje snovi. Ko bomo spet skupaj, pa bomo vse lepo uredili in tudi ovrednotili. Če mi želite kaj sporočiti ali vprašati, sem dosegljiv na naslovu **lskrlo@gmail.com**

ZGODOVINA:

* Načeli boste novo poglavje – ANTIČNI RIM. Pod tem naslovom v zvezke prepišite povzetek iz učb. str. 44 in 45. Zapis uredite po alinejah. Še prej pa celotno besedilo počasi in poglobljeno preberite (besedilo, slike z opombami, slovarček).
* Razmislite o sestavi rimske družbe in jo primerjajte z grško družbo v polisih.
* Grki so izumili demokracijo, Rimljani pa republiko (latinska zložena beseda: RES = ZADEVA, PUBLICA = LJUDSTVO, pomen – vodenje države je zadeva ljudstva!). Razmislite, je med Grki in Rimljani kakšna podobnost?
* Pa še o pravici VETA. Kaj pomeni? V slovenskem parlamentu imata pravico veta dva poslanca, to sta predstavnika italijanske in madžarske manjšine v R Sloveniji. Razmislite, zakaj jo ta dva imata, ostali naši poslanci pa ne.

GEOGRAFIJA: uporabljajte atlas in učbenik

* Atlas, str. 28, str. 46 do 50. Učbenik str. 57 do 63. V zvezke zapišite naslov ZAHODNA EVROPA.
* 1. DELITEV, LEGA IN POLOŽAJ: Države razdelite na celinske in otoške. (Kaj je BENELUKS? Pomeni VB in Anglija enako?).

2. RELIEF: Zapišite, kakšen je relief Z Evrope. (Našli boste tri različne reliefne enote. Katera prevladuje? Na zemljevidu jih poiščite in poimenujte).

3. PODNEBJE IN RASTJE: Zapišite, katero podnebje. Opis – kakšne so zime, poletja, kako je s padavinami? Učb. str. 62 – preberite razlago tega podnebja.

Katero in kakšno je prevladujoče rastje?